กฎกระทรวงการรวบรวมและนำส่งข้อมูลที่ต้องรายงานให้แก่เจ้าหน้าที่ผู้มีอำนาจ พ.ศ. 2566
วันที่ประกาศ: 2023-08-18

content: กฎกระทรวง การรวบรวมและนำส่งข้อมูลที่ต้องรายงานให้แก่เจ้าหน้าที่ผู้มีอำนาจ พ.ศ. ๒๕๖๖
content: อาศัยอำนาจตามความในมาตรา ๔ และมาตรา ๙ วรรคหนึ่ง แห่งพระราชบัญญัติการปฏิบัติการตามความตกลงระหว่างรัฐบาลแห่งราชอาณาจักรไทยกับรัฐบาลแห่งประเทศสหรัฐอเมริกาเพื่อความร่วมมือในการปรับปรุงการปฏิบัติตามการภาษีอากรระหว่างประเทศ พ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “ความตกลง” หมายความว่า ความตกลงระหว่างรัฐบาลแห่งราชอาณาจักรไทยและรัฐบาลแห่งประเทศสหรัฐอเมริกาเพื่อความร่วมมือในการปรับปรุงการปฏิบัติตามการภาษีอากรระหว่างประเทศ และการดำเนินการตาม FATCA ซึ่งทำขึ้นเมื่อวันที่ ๔ มีนาคม พ.ศ. ๒๕๕๙
sectionNo: 1
content: แนบท้ายพระราชบัญญัติการปฏิบัติการตามความตกลงระหว่างรัฐบาลแห่งราชอาณาจักรไทยกับรัฐบาลแห่งประเทศสหรัฐอเมริกาเพื่อความร่วมมือในการปรับปรุงการปฏิบัติตามการภาษีอากรระหว่างประเทศ พ.ศ. ๒๕๖๐ “บัญชีทางการเงิน” หมายความว่า บัญชีทางการเงินตามข้อ ๑ อนุวรรคหนึ่ง ถ) ของความตกลง
sectionNo: 1
content: และไม่เป็นบัญชีทางการเงินที่ถูกยกเว้นการรายงานตามที่กำหนดในเอกสารแนบท้ายความตกลง ๒ “บัญชีสหรัฐที่ต้องรายงาน” หมายความว่า บัญชีทางการเงินตามข้อ ๑ อนุวรรคหนึ่ง ภ) ของความตกลง “บุคคลสหรัฐที่กำหนด” หมายความว่า บุคคลตามข้อ ๑ อนุวรรคหนึ่ง ร) ของความตกลง “สถาบันการเงินที่ไม่เข้าร่วม” หมายความว่า
sectionNo: 1
content: สถาบันการเงินตามข้อ ๑ อนุวรรคหนึ่ง ต) ของความตกลง “ระบบ IDES” หมายความว่า ระบบการแลกเปลี่ยนข้อมูลที่จัดทำขึ้นระหว่างรัฐบาลแห่งราชอาณาจักรไทยกับรัฐบาลแห่งประเทศสหรัฐอเมริกาเพื่อนำส่งข้อมูลที่ต้องรายงาน (International Data Exchange Service)
sectionNo: 2
content: ข้อ ๒ ให้ผู้มีหน้าที่รายงานดำเนินการเพื่อให้ได้มาซึ่งข้อมูลบัญชีสหรัฐที่ต้องรายงานทุกประเภทบัญชี โดยให้ผู้มีหน้าที่รายงานจัดให้ลูกค้าแจ้งและยืนยันข้อมูลเพื่อประโยชน์ในการกำหนดบัญชีสหรัฐที่ต้องรายงาน ทุกครั้งที่มีการเปิดบัญชีทางการเงินใหม่ เมื่อลูกค้าแจ้งและยืนยันข้อมูลตามวรรคหนึ่งแล้ว
sectionNo: 2
content: ให้ผู้มีหน้าที่รายงานตรวจสอบข้อมูลดังกล่าว และหากพบว่าบัญชีทางการเงินใดถือโดยลูกค้าซึ่งเป็นบุคคลสหรัฐที่กำหนด หรือถือโดยลูกค้าซึ่งมีผู้มีอำนาจควบคุมเป็นบุคคลสหรัฐที่กำหนด ให้ผู้มีหน้าที่รายงานกำหนดให้บัญชีทางการเงินดังกล่าวเป็นบัญชีสหรัฐที่ต้องรายงาน การแจ้งและยืนยันข้อมูล และการตรวจสอบข้อมูล
sectionNo: 2
content: ให้ดำเนินการตามหลักเกณฑ์และวิธีการที่กำหนดในเอกสารแนบท้ายความตกลง ๑ ให้นำความในวรรคหนึ่ง วรรคสอง และวรรคสาม มาใช้บังคับกับบัญชีทางการเงินที่เปิดตั้งแต่วันที่ ๑ กรกฎาคม พ.ศ. ๒๕๕๗ จนถึงวันก่อนวันที่กฎกระทรวงนี้ใช้บังคับด้วยโดยอนุโลม
sectionNo: 3
content: ข้อ ๓ ให้ผู้มีหน้าที่รายงานตรวจสอบบัญชีทางการเงินที่มีอยู่ในวันที่ ๓๐ มิถุนายน พ.ศ. ๒๕๕๗ ของลูกค้าของตน และหากพบว่าบัญชีทางการเงินใดถือโดยลูกค้าซึ่งเป็นบุคคลสหรัฐที่กำหนด หรือถือโดยลูกค้าซึ่งมีผู้มีอำนาจควบคุมเป็นบุคคลสหรัฐที่กำหนด
sectionNo: 3
content: ให้ผู้มีหน้าที่รายงานกำหนดให้บัญชีทางการเงินดังกล่าวเป็นบัญชีสหรัฐที่ต้องรายงาน การตรวจสอบบัญชีทางการเงินตามวรรคหนึ่ง ให้ดำเนินการตามหลักเกณฑ์และวิธีการที่กำหนดในเอกสารแนบท้ายความตกลง ๑
sectionNo: 4
content: ข้อ ๔ เมื่อผู้มีหน้าที่รายงานกำหนดบัญชีสหรัฐที่ต้องรายงานแล้ว ให้ส่งข้อมูลเกี่ยวกับบัญชีสหรัฐที่ต้องรายงานและข้อมูลของผู้มีหน้าที่รายงาน ผ่านระบบ IDES ภายในวันที่ ๓๐ มิถุนายนของปีถัดจากวันสิ้นสุดปีปฏิทินที่ได้มาซึ่งข้อมูลที่ต้องรายงาน
sectionNo: 4
content: เพื่อใช้ในการแลกเปลี่ยนข้อมูลที่ต้องรายงานให้เจ้าหน้าที่ผู้มีอำนาจของรัฐบาลแห่งประเทศสหรัฐอเมริกา ข้อมูลเกี่ยวกับบัญชีสหรัฐที่ต้องรายงานและข้อมูลของผู้มีหน้าที่รายงานตามวรรคหนึ่ง ให้เป็นไปตามที่กำหนดในข้อ ๒ อนุวรรคสอง ก) ของความตกลง ดังต่อไปนี้ (๑)
sectionNo: 4
content: ข้อมูลเกี่ยวกับเจ้าของบัญชีหรือผู้มีอำนาจควบคุมของเจ้าของบัญชี ได้แก่ ชื่อ ที่อยู่ และหมายเลขประจำตัวผู้เสียภาษีของรัฐบาลแห่งประเทศสหรัฐอเมริกา (๒) ข้อมูลเกี่ยวกับบัญชีทางการเงิน ได้แก่ เลขที่บัญชี ยอดเงินในบัญชีหรือมูลค่าเงินสดในกรมธรรม์ ดอกเบี้ยที่ได้รับ
sectionNo: 4
content: หรือผลประโยชน์อื่นใดตามที่เจ้าหน้าที่ผู้มีอำนาจประกาศกำหนด (๓) ข้อมูลเกี่ยวกับผู้มีหน้าที่รายงาน ได้แก่ ชื่อและหมายเลขระบุตัวตนของผู้มีหน้าที่รายงาน การส่งข้อมูลผ่านระบบ IDES ให้เป็นไปตามหลักเกณฑ์และวิธีการที่เจ้าหน้าที่ผู้มีอำนาจประกาศกำหนด
sectionNo: 5
content: ข้อ ๕ ในการตรวจสอบบัญชีทางการเงินตามข้อ ๒ และข้อ ๓ หากผู้มีหน้าที่รายงานพบว่าบัญชีทางการเงินใดถือโดยลูกค้าซึ่งเป็นสถาบันการเงินที่ไม่เข้าร่วม ให้ผู้มีหน้าที่รายงานรวบรวมและส่งข้อมูลรายชื่อของสถาบันการเงินที่ไม่เข้าร่วมแต่ละรายที่มีการจ่ายเงิน
sectionNo: 5
content: และยอดรวมของจำนวนเงินที่เข้าบัญชีทางการเงินของสถาบันการเงินที่ไม่เข้าร่วมนั้น ผ่านระบบ IDES ภายในวันที่ ๓๐ มิถุนายนของปีถัดจากวันสิ้นสุดปีปฏิทินที่ได้มาซึ่งข้อมูลที่ต้องรายงาน
sectionNo: 6
content: ข้อ ๖ การรายงานข้อมูลบัญชีสหรัฐที่ต้องรายงานตามข้อ ๔ หรือข้อมูลเกี่ยวกับบัญชีทางการเงินที่ถือโดยลูกค้าซึ่งเป็นสถาบันการเงินที่ไม่เข้าร่วมตามข้อ ๕ ที่ได้มาตั้งแต่ปี พ.ศ. ๒๕๕๗ จนถึงปีปฏิทินก่อนวันที่กฎกระทรวงนี้ใช้บังคับ ให้ผู้มีหน้าที่รายงานดำเนินการภายในวันที่ ๓๐
sectionNo: 6
content: มิถุนายนของปีถัดจากวันที่กฎกระทรวงนี้ใช้บังคับ
sectionNo: 7
content: ข้อ ๗ ในกรณีที่เจ้าหน้าที่ผู้มีอำนาจได้รับแจ้งจากเจ้าหน้าที่ผู้มีอำนาจของรัฐบาลแห่งประเทศสหรัฐอเมริกาถึงการนำส่งข้อมูลที่ไม่ถูกต้องหรือมีกรณีที่ไม่ปฏิบัติตามความตกลง ให้เจ้าหน้าที่ผู้มีอำนาจแจ้งให้ผู้มีหน้าที่รายงานให้แก้ไขข้อมูลหรือปฏิบัติให้ถูกต้องภายในระยะเวลาที่กำหนด
sectionNo: 7
content: หากปรากฏว่าการรายงานเกิดจากความผิดพลาดอย่างสำคัญหรือเป็นการไม่ปฏิบัติตามความตกลงอย่างสำคัญ ให้เจ้าหน้าที่ผู้มีอำนาจแจ้งผู้มีหน้าที่รายงานเป็นหนังสือ
sectionNo: 8
content: ข้อ ๘ ให้ผู้มีหน้าที่รายงานเก็บรักษาข้อมูลที่ต้องรายงานตามข้อ ๔ และข้อ ๕ เป็นระยะเวลาหกปีนับแต่วันสิ้นสุดปีปฏิทินที่ผู้มีหน้าที่รายงานได้รับข้อมูลที่ต้องรายงาน และข้อมูลตามข้อ ๖ ให้ผู้มีหน้าที่รายงานเก็บรักษาไว้เป็นระยะเวลาหกปีนับแต่วันสิ้นสุดปีปฏิทินถัดจากวันที่กฎกระทรวงนี้ใช้บังคับ
content: ให้ไว้ ณ วันที่ ๙ สิงหาคม พ.ศ. ๒๕๖๖ อาคม เติมพิทยาไพสิฐ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๔ แห่งพระราชบัญญัติการปฏิบัติการตามความตกลงระหว่างรัฐบาลแห่งราชอาณาจักรไทยกับรัฐบาลแห่งประเทศสหรัฐอเมริกาเพื่อความร่วมมือในการปรับปรุงการปฏิบัติตามการภาษีอากรระหว่างประเทศ พ.ศ. ๒๕๖๐
content: กำหนดให้ผู้มีหน้าที่รายงานมีหน้าที่รวบรวมและนำส่งข้อมูลที่ต้องรายงานให้เจ้าหน้าที่ผู้มีอำนาจตามหลักเกณฑ์ วิธีการ และเงื่อนไขตามที่กำหนดในกฎกระทรวง จึงจำเป็นต้องออกกฎกระทรวงนี้